સાચું કહું તો અમિતાભ બચ્ચનના મોટા ભક્તોમાં મારો શુમાર થાય છે એટલે એમની ઢગલાબંધ ફિલ્મોમાં સાથે દેખાનારા શશી કપૂરને ચાહવા એ મારા માટે by default ચોઈસ બની જાય છે. પોતે કપૂર ખાનદાનના વંશજ, એક એવું ખાનદાન જે કદાચ આજ સુધી બોલિવુડનું ફર્સ્ટ ફેમીલી ગણાય છે. પોતે એકલે હાથે ફિલ્મો ચલાવી નહીં પરંતુ દોડાવી શકવાની સમર્થતા ધરાવતા હોવા છતાં, એ સમયે શશી કપૂરે જ્યારે જ્યારે પણ અમિતાભ બચ્ચન સાથે કામ કર્યું છે ત્યારે તેમનો રોલ અમિતાભના રોલની સરખામણીએ ઇન્ફીરીયર રોલ હોવા છતાં કર્યો છે અને છાતી ઠોક કે કર્યો છે.